b'\n_START_ARTICLE_\nAna (knjiga)\n_START_SECTION_\nVsebina\n_START_PARAGRAPH_\nAna je bila bistra in \xc5\xbeivahna deklica, vendar je bilo njeno \xc5\xbeivljenje \xc5\xbee od zgodnje mladosti trdo. Po o\xc4\x8detovi smrti sta se z materjo pre\xc5\xbeivljali s pospravljenjem in kurjenjem v \xc5\xa1oli. Ko je Ana za\xc4\x8dela hoditi v \xc5\xa1olo je bila pogosto tar\xc4\x8da nesramnih so\xc5\xa1olcev in u\xc4\x8diteljice, ki je ni marala. Kljub temu se je vseskozi trudila biti vzorno dekle, pridno je delala in slu\xc5\xbeila kruh zase in za svojo mamo. Po kon\xc4\x8dani \xc5\xa1oli Ani ni preostalo drugega, kot da si poi\xc5\xa1\xc4\x8de slu\xc5\xbebo. Odlo\xc4\x8dila se je za delo gospodinje pri trgovcu iz Mokronoga, a jo je od namere odvrnila ponudba Helene, materine prijateljice, ki je imela Ano zelo rada. Helena jo je vzela s seboj v mesto, da bi nadaljevala \xc5\xa1olanje, mama pa je ostala doma z obljubo, da se bo Ana vedno lahko vrnila v doma\xc4\x8do hi\xc5\xa1o.'